Si la vie est cadeau

«Si la vie est cadeau» (norsk oversettelse: hvis livet er en gave) er en franskspråklig popballade som vant Eurovision Song Contest 1983 for Luxembourg. Sangen ble sunget av franske Corinne Hermès, mens Jean-Pierre Millers komponerte den og Alain Garcia skrev teksten. Dette var Luxembourgs femte seier i konkurransen, og landets hittil siste. Sangen fikk imidlertid en heller laber kommersiell suksess etter seieren. Blant annet tok den seg ikke inn på VG-lista, og dette var første gang siden 1978 at en Eurovision-vinner ikke kom inn på den norske singellisten.

Eurovision Song Contest 
Den luxembourgske kringkasteren CLT valgte «Si la vie est cadeau» til å representere landet i Eurovision Song Contest i München lørdag 23. april 1983. Både artisten Corinne Hermès og låtskrivere var franske, men CLT og tv-kanalen RTL Télévision hadde flere ganger tidligere sett til nabolandet for å velge sitt bidrag. Med unntak av Vicky Leandros var alle tidligere luxembourgske vinnere fra Frankrike.

I den internasjonale finalen i München var Luxembourg det  landet ut på scenen, og avstemningen ble en tett kamp mellom blant annet Jugoslavia, Israel, Sverige og Luxembourg. Til slutt vant «Si la vie est cadeau» med  – bare seks poeng foran Israel på andreplass. Den norske juryen ga imidlertid ingen poeng til Luxembourg. Dette er en av få ganger med dagens poengsystem at Norge ikke har gitt poeng til vinneren – bare i 1990 og 2011 har det samme skjedd. Sangen fikk imidlertid  fra seks land: Frankrike, Italia, Hellas, Jugoslavia, Portugal og Israel.

Etter seieren 
Sammenlignet med vinnermelodiene årene før, fikk «Si la vie est cadeau» en heller laber kommersiell suksess. Sangen nådde en andreplass på den franske singellisten og en tredjeplass i Belgia. Den tok seg også inn på listene i Irland, Sverige, Sveits og Nederland, men fikk ingen listeplassering i de fleste andre europeiske land. Heller ikke i Norge kom sangen inn på VG-lista.

Corinne Hermès spilte inn sangen i en tysk versjon, «Liebe gibt und nimmt», og en engelsk versjon: «Words of Love».

Listeplasseringer

Referanser 

 

Luxembourgske sanger
Sanger fra 1983
Bidrag til Eurovision Song Contest 1983